Kyzylorda

**Kyzylorda** er en by ved elven Syr-Darja i det sørlige Kasakhstan. Byen er administrasjonssenteret i Kyzylorda oblast og tidligere hovedstad i Den kasakhiske sosialistiske sovjetrepublikk (1925–1927).

Den hadde  innbyggere i 2011 og dekket et areal på 2 400 km². I 2024 var innbyggertallet .

Kyzylorda var et knutepunkt der karavanerutene fra Tasjkent, Bukhara og Khiva møttes før de delte seg og reiste videre til Vest-Sibir via Turgaj til Troitsk og Orenburg. Det lå et stort karavanserai her, på bredden av den da mektige elva Syr-Daria.

## Historie
Den første bosetningen eksisterte visstnok her under den oghuz-tyrkiske høvdingen Seldsjuk, grunnleggeren av Seldsjuk-dynastiet. Den moderne byen oppsto i 1817 da området ble styrt av Kokand-khanatet og de startet byggingen av en Kokand-festning, senere kjent som Ak-mechet (den hvite moské), ved Syr-Darjas bredde. 

Etter det russiske imperiets vidstrakte erobringer av de sentralasiatiske stepper og territoriene rundt Syr-Darja og Aralsjøen ble festningen omdøpt til Perovsk i 1853, til ære for general Vasily Perovsky, som ledet erobringen av festningen. Festningen Petrovsk fikk bystatus i 1862. Byen i russisk Turkestan utviklet seg rask rundt festningen og den russisk-ortodokse kirken bygd i 1878 står igjen som minne fra denne tiden.

Etter oktoberrevolusjonen fikk byen tilbake navnet Ak-mechet i 1922, men i 1925 var byen kjent som Kzyl-Orda (rød by eller horde på kasakhisk). Den 15. april 1925 ble det besluttet at Kzyl-Orda skulle være hovedstad i Den kasakhiske sosialistiske sovjetrepublikk. Hovedstaden ble i 1929 flyttet til Alma-Ata, Kzyl-Orda ble administrasjonssenter i Kzyl-Orda regionen i 1938.

I 1997 bestemte presidenten Nursultan Nazarbaev at byen skulle skifte navn fra Kzyl-Orda til Kyzylorda. Ny stavemåte er Qyzylorda, en endring i forbindelse med Kasakhstans planlagte overgang fra det kyrilliske alfabetet til latinske bokstaver.

## Kjente personer fra Kyzylorda

### Kvinner

* Olga Adzjiderskaja (1982) – kasakhstansk håndballspiller
* Yelena Ilyukhina (1982) – kasakhstansk håndballspiller
* Yekatarina Tyapkova (1984) – kasakhstansk håndballspiller
* Tatjana Perfenova (1985) – kasakhstansk håndballspiller
* Zhanar Zhanzunova (1985) – kasakhstansk judoka
* Kristina Kim (1987) – russisk taekwondoutøver
* Zjanar Dugalova (1987) – kasakhstansk sanger og skuespiller
* Gülsïra Ysqaqova (1988) – kasakhstansk håndballspiller
* Kamilya Dosmalova (1992) – kasakhstansk para-taekwondoutøver
* Moldir Zjangbyrbaj (1997) – kasakhstansk karateka
* Ajnur Jesbergenova (1998) – kasakhstansk teakwondoutøver

### Menn

* Oleg Tozoni (1927–2012) – kasakhstansk vitenskapsmann og oppfinner
* Eliezer Kulas (1944) – israelsk politiker
* Vakha Agajev (1953–2020) – russisk politiker
* Batyrkhan Shukenov (1962–2015) – kasakhstansk / sovjetisk musiker og poet, vokalist i bandet A-Studio
* Mikhail Kölvart (1977) – estisk politiker
* Andrej Kasjetsjkin (1980) – kasakhstansk syklist
* Berik Köpesjov (1987) – kasakhstansk syklist
* Viktor Leptikov (1987) – kasakhstansk friidrettsutøver
* Ilja Iljin (1988) – kasakhstansk vektløfter
* Qamsjybek Qongqabajev (1991) – kasakhstansk bokser
* Abat Aymbetov (1995) – kasakhstansk fotballspiller

## Referanser


## Eksterne lenker
*